In nomine Sanctę et Individuę Trinitatis Patris et Filii et Spiritus Sancti, amen. Anno incarnationis Domini M°CC°XL°VIII°, ego Philippus, dominus Antigneii, compos mentis meę, eligo sepulturam meam apud Cistercium, et lego ecclesię Cistercii partem meam quam habeo in decima de Volenai totam, pro remedio animę meę et antecessorum meorum. Lego etiam ecclesię Maceriarum centum solidatas terrę, sitas in villa de Volenai, et ecclesię Firmitatis LX solidatas terrę sitas apud Volenai, et ecclesię Boisserię C solidatas terrę sitas apud Cuisse vel apud Longecort, et ecclesię Sancti Martini Eduensis X libratas terrę sitas apud Cuisse, ecclesię Sancti Andochii Eduensis XL solidatas terrę sitas apud Volenai, ecclesie Sancti Johannis Eduensis XX solidatas terrę sitas in redditibus meis de Noullai, ecclesię Beatę Marię Belnensis C solidatas terre sitas super domo mea de Belna, quę sita est prope dictam ecclesiam Belnę, et fuit quondam Parisio, camerario Cabilonis, et ecclesię Sanctę Margaritę C solidatas terrę sitas apud Baisse; ecclesię Sancti Nazarii Eduensis LX solidatas terrę super vinea mea de Sampigne; ecclesię Sancti Vincentii Cabilonis C solidatas terrę sitas apud Montem Medium. Hoc autem volo et precipio quod assedeantur, sicut predictum est, dictis ecclesiis ad aspectum executorum meorum, pro remedio animę meę et antecessorum meorum, et pro anniversario meo in qualibet dictarum ecclesiarum annis singulis faciendo. Lego etiam ecclesię Sancti Symphoriani Eduensis C solidatas terrę sitas in terra de Cuisse, pro quadam grangia quam tenebar dictę ecclesię facere. Lego siquidem Hospitalis Domui Jherosolimitani C solidatas terrę sitas apud Belnam, vel apud Volenai, ad aspectum exequtorum meorum. Lego preterea duobus qui deservirent in capella Beatę Marię de Antigne in perpetuum XL libras terrę sitas in foro de Foisse et in collectis Antigneii castri et de Foisse, et alii capellano qui deserviet, similiter capellę Beati Martini de Cuisse XX libras terrę sitas in collam de Cuisse. Volo etiam et precipio quod LX calices fiant vel emantur, quaslibet de una marchia argenti, et XL purpure, qualibet de valore unius marchę argenti, quorum qualibet ecclesia terrę meę habebit unum calicem et unam purpuram, ecclesię vero de Chamlito, de Portu, de Poilleio super Sagonnam, de Marigne le Caoer, de Dumigne, Domus Dei de Muressaut habebunt similiter unum calicem qualibet et unam purpuram. De residuis autem calicibus et purpuris conferatur cuilibet vicinę ecclesię terrę meę unus calix vel una purpura per Eduensem diocesem, ad aspectum executorum meorum. Preterea lego Domibus Dei quę sunt circa partes nostras LXX libras Divionensium, et Domibus Leprosorum LXX libras quę conferantur ad aspectum executorum meorum. Et lego ecclesię Sancti Petri Cabilonensis XL solidos Divionensium pro pitantia. Super hiis autem exequendis rogavi venerabilem patrem Alexandrum, Dei gratia Cabilonensis episcopum, et virum religiosum reverendum abbatem Sanctę Margaritę, Guidonem, dominum de Chaudenai, et dominum Petrum de Corcellis, militem, ut exequentur predictum legatum meum. Et ut de omnibus clamoribus meis si qui insurgant pacificent et concordent, prout saluti animę meę viderint melius expedire, constituens specialiter ipsos exequtores meos ad exequenda et pacificanda omnia supradicta, et obligans in manibus ipsorum ad exequenda et pacificanda predicta omnia bona mea. In cujus rei memoriam et testimonium, presens scriptum volui sigilli mei munimine roborari.